tomron87/hebrew-wikipedia-sentences-corpus huggingface dataset:
ארגוןרשימהמיקוםמקורבילבורד500 שירי הפופ הטובים ביותר בכל הזמנים97
בארצות הברית, בשבוע הראשון של ינואר 1995, השיר "All I Want for Christmas Is You" דורג במקומות 6 ו-12 בהתאמה במצעד השירים העכשוויים למבוגרים ובמצעד שירי הרדיו.
השיר הופיע שוב בשני המצעדים האלה בדצמבר 1995 ובדצמבר 1996. השיר לא היה זכאי להיכלל במצעד הבילבורד הוט 100 בזמן יציאתו המקורית, משום שהוא לא יצא מסחרית כסינגל בפורמט פיזי.
הכלל הזה בוטל בשנת 1998, מה שאפשר לשיר להיכנס למצעד (לשבוע אחד בלבד, במקום 83, בינואר 2000).
השיר הגיע למקום הראשון במצעד השירים הדיגיטליים בדצמבר 2005, אך הוא לא הצליח להגיע לשיא חדש במצעד הבילבורד הוט 100 משום שהוא נחשב ל"שיר חוזר" ולכן לא היה זכאי להיכנס מחדש למצעד.
לאחר מכן "All I Want for Christmas Is You" דורג במקום השלישי ב-5 בינואר 2019, ובכך הפך לשיר החג השני בהיסטוריה שדורג בחמישייה הפותחת, אחרי "" מ-1958.
ברולינג סטון טופ 100 הגיע השיר למקום הראשון ב-12 בדצמבר 2019, והפך לשירה הראשון של קארי שמגיע לראש המצעד, והארבעה-עשר שלה בסך הכול שמגיע למקום הזה.
במצעד המתוארך ל-21 בדצמבר 2019, "All I Want for Christmas Is You" הגיע לראש מצעד ההוט 100 בפעם הראשונה, עם 45.6 מיליון השמעות ו-27,000 מכירות דיגיטליות.
הוא הגיע למקום הראשון אחרי 35 שבועות מצטברים במצעד, מה שהפך אותו לעלייה האיטית ביותר למקום הראשון בהיסטוריה של המצעד, ועקף את "" של לוס דל ריו, שעשה זאת באוגוסט 1996 אחרי 33 שבועות.
השיא הזה נשבר מאוחר יותר ב-2022 על ידי "Heat Waves" של גלאס אנימלס, שהגיע למקום הראשון בשבוע ה-59 שלו במצעד.
בנוסף, השיר שבר את השיא למרחק הזמן הארוך ביותר עד להגעה למקום הראשון – 25 שנה לאחר יציאתו המקורית.
השיר היחיד האחר שהגיע למקום הראשון בשתי הרצות נפרדות הוא "The Twist" של צ'אבי צ'קר.
עם ההצלחה של השיר במצעד, קארי רשמה לעצמה גם את השבוע ה-90 שלה במצטבר במקום הראשון – שיא נוסף שהורחב.
לאחר שהשיר חזר למקום הראשון בפעם העשירית, קארי הפכה לאישה הראשונה בהיסטוריה, והאמן השלישי בסך הכול אחרי Boyz II Men ודרייק, שיש להם שלושה שירים ששהו במקום הראשון במשך עשרה שבועות או יותר.
כשהשיר הגיע למקום הראשון בפעם ה-13, "All I Want for Christmas Is You" הפך לשיר הראשון שהגיע לראש מצעד ההוט 100 בחמש הרצות נפרדות, וקארי השתוותה ל-Boyz II Men כשני האמנים היחידים שיש להם שלושה שירים ששהו 13 שבועות או יותר במקום הראשון.
זה נשבר בשבוע שלאחר מכן, כשהשיר שהה שבוע 14 במקום הראשון, מה שהפך את קארי לאמן הראשון בהיסטוריה עם שלושה שירים ששהו 14 שבועות או יותר במקום הראשון.
השיר השתווה ל-"We Belong Together" כשירה השני של קארי עם משך השהייה הארוך ביותר במקום הראשון, אחרי "One Sweet Day".
לאחר שהשיר צבר את השבוע ה-15 וה-16 במקום הראשון, "All I Want for Christmas Is You" השתווה ל-"One Sweet Day" כשירה של קארי ששהה את מרבית השבועות בראש המצעד בארצות הברית.
השיר שבר את השוויון במצעד המתוארך ל-20 בדצמבר 2025, כאשר דורג במקום הראשון בהוט 100 במשך שבועו ה-20 במצטבר, ובכך הפך לשיר בעל מספר השבועות הרב ביותר בראש המצעד בכל הזמנים.
זהו המקרה השני שבו מריה קארי קובעת שיא זה, לאחר ש-"One Sweet Day" החזיק בו קודם לכן בין השנים 1996 ל-2019.
מבין השירים שהוקלטו לפני שנת 2000, זהו הסינגל הדיגיטלי הנמכר ביותר בידי אישה, וכן הסינגל הדיגיטלי הנמכר ביותר מבין שירי החגים בכלל.
נכון לדצמבר 2019, סך המכירות הדיגיטליות של השיר לפי Nielsen SoundScan עמד על 3,588,000 עותקים בסך הכול.
ב-3 בדצמבר 2021, "All I Want for Christmas Is You" קיבל מעמד יהלום מטעם איגוד תעשיית ההקלטות האמריקאי (RIAA) לאחר שנמכר בלמעלה מ-10 מיליון עותקים, והפך לשיר החג הראשון שהשיג זאת, מה שהפך את קארי לאישה השנייה בהיסטוריה שיש לה גם סינגל וגם אלבום עם מעמד יהלום, אחרי טיילור סוויפט.
עד 20 בדצמבר 2021, השיר צבר בארצות הברית בלבד 4.3 מיליארד חשיפות ברדיו, 1.4 מיליארד השמעות ו-3.7 מיליון הורדות דיגיטליות.
ב-6 בדצמבר 2024, "All I Want for Christmas Is You" הגיע למעמד של 16 פלטינות בסך הכול לפי איגוד תעשיית ההקלטות האמריקאי (RIAA).
אף שיר אחר לא שהה יותר משלושה שבועות במקום הראשון במצעד שירי החג מאז שהמצעד הושק ב-2011. ב-18 בנובמבר 2021, השיר הוכתר בתור "שיר החגים הגדול ביותר בכל הזמנים" (#1 Greatest Holiday 100 Song of All Time) על ידי בילבורד.
בקנדה, "All I Want for Christmas Is You" הגיע למקום הראשון במצעד קנדה הוט 100 לראשונה בגיליון המתוארך ל-5 בינואר 2019, והפך לשיר חג המולד הראשון אי-פעם שהגיע לראש המצעד.
בכך הוא הפך לשירה האחד-עשר של קארי שהגיע למקום הראשון במדינה, והראשון מאז "" (1999), וכן השיר הראשון שלה שהגיע לפסגה בעידן ההוט 100 הקנדי.
מאז, השיר חזר למקום הראשון במשך חמש שנים רצופות (מ-2020 עד 2025), ובסך הכול שהה עד היום 14 שבועות בפסגה.
"All I Want for Christmas Is You" הוא הסינגל הנמכר ביותר של קארי בקנדה, לאחר שקיבל במדינה מעמד יהלום, והפך לשירה הראשון שהשיג מעמד זה.
בשנת 2011 הקליטה קארי דואט מיוחד של השיר יחד עם הזמר הקנדי ג'סטין ביבר, תחת הכותרת "(!All I Want for Christmas for You (SuperFestive", אשר נכלל באלבום החג הראשון של ביבר, Under the Mistletoe, ופורסם כסינגל השני מתוכו.
בשנת 2020, קיבל הרמיקס את תואר הזהב על ידי איגוד תעשיית ההקלטות האמריקאי.
לשיר ארבעה וידאו קליפים שיצאו לאורך השנים.
הקליפ הראשון יצא בשנת 1994 וליווה את השחרור המקורי של השיר.
הקליפ בנוי כמו לקט של סרטים ביתיים ישנים ובהם קארי נהנת מפעילויות חגיגיות וחורפיות, בין היתר: בביתה חוגגת את חג המולד, משחקת בשלג, רוקדת יחד עם סנטה קלאוס, שרה ליד המזחלת של סנטה קלאוס, מתגלשת במזחלת ועוד.
הקליפ מכיל צילומי קליידוסקופ כאילו במבט דרך פתיתי שלג או קישוטי זכוכית.
הקליפ השני יצא גם הוא ב-1994, צולם בשחור לבן באולפן, ובו קארי לבושה בלבוש של שנות ה-60. הקליפ מזכרי קליפים של להקות כמו הרונטס והסופרימס.
הקליפ השלישי יצא בשנת 2011 וליווה את גרסת הרמיקס בהשתתפותו של ג'סטין ביבר.
בקליפ ביבר מגיע לחנות כולבו גדולה ומקושטת של מייסיס ובה קארי היא סוג של סנטה קלאוס.
השניים שרים יחד ולחוד בחנות ומחלקים מתנות לאורחי החנות.
הקליפ עמוס בפרסומות סמויות למוצרים שנמכרים בחנות.
הקליפ הרביעי, יצא בשנת 2019 כחלק מהקמפיין של קארי להכניס את השיר למקום הראשון במצעד הבלבולד.
הגרסה הזו נקראת Make my wish come true, כחלק ממילות השיר וגם בשל שאיפתה להכניס את השיר למקום הראשון.
את הקליפ ביים ג'וזף קאהן.
בקליפ קארי שרה ומופיעה בסדנה של סנטה קלאוס אליו נכנסת ילדה קטנה.
בקליפ משתתפים גם שני ילדיה של קארי.
השיר זכה בפרס הגראמי כהקלטת השנה לשנת 1995 וביצוע הפופ הנשי הטוב ביותר.
השיר נחשב למצליח ביותר של קרואו בארצות הברית ושהה 6 שבועות.
הוא הגיע למקום השני במצעד הבילבורד הוט 100, ולמקום הרביעי במצעד הסינגלים הבריטי.
השיר הופיע גם באלבום ההופעה החיה של קרואו "Sheryl Crow and Friends: Live from Central Park" שיצא בשנת 1999.
המילים נלקחו מתוך ספר שירה של וין קופר שבוטרל, המפיק של קרואו, גילה בחנות ספרים משומשת בפסדינה, קליפורניה.
קרואו השתמשה במילות השיר של קופר בשירה.
על כך קיבל קופר תמלוגים נכבדים, ספר השירה שלו קיבל במה והוא הודפס העותקים רבים יותר, לאחר שבמקור הודפס ב-500 עותקים בלבד.
את הקליפ לשיר ביים דייוויד הוגאן, אשר סיים גם את קליפ הבכורה של קרואו לשיר leaving las vegas.
בקליפ מבצעת הזמרת ולהקתה את השיר המצולם בחשכת הלילה.
הקליפ צולם ליד מבנה תיאטרון רוקסי בעיר קלארקסוויל, טנסי.
בגרסה המקורית מגולמת דמותו של בילי המוזכרת בשיר, על ידי השחקן גרגורי ספורלדר.
הגרסה השנייה נעדרת את דמותו מופיעה בדי וי די "הלהיטים הגדולים" שהוציאה קרואו.
ארגוןרשימהמיקוםמקורבילבורד500 שירי הפופ של כל הזמנים405
All In (מסוגנן בנוסף כ-ALL IN) היה אירוע היאבקות מקצועית בשיטת השלם וצפה של ארגון עצמאי אשר קודם על ידי המתאבקים קודי והיאנג באקס (מאט וניק ג'קסון) מקבוצת Bullet Club.
האירוע נערך ב-1 בספטמבר 2018 במרכז סירס בפרוורי שיקגו של הופמן אסטייטס, אילינוי.
האירוע כלל מופע מקדים אשר נקרא "שעת אפס" , שעה ששודרה ב-WGN America.
האירוע אשר הופק בצורה עצמאית, כלל שילוב של מתאבקים מארגונים עצמאיים רבים ומגוונים כמו:
האירוע כלל אחד עשר קרבות, כששניים מהם היו במסגרת המופע המקדים.
הקרב המרכזי של האירוע היה קרב שלושה נגד שלושה שהפגיש בין The Golden Elite (מאט ג'קסון, ניק ג'קסון וקוטה איבושי) לבין ריי מיסטריו, ריי פיניקס ובנדידו, כשבקרב זה ה-Golden Elite ניצחו.
בקרב הלפני האחרון, קאזוצ'יקה אוקאדה ניצח את מרטי סקורל.
בקארד המשני, קודי ניצח את ניק אלדיס ובכך זכה באליפות העולם במשקל כבד של NWA, ג'יי ליטל הגן בהצלחה על תואר אליפות העולם של ROH נגד פליפ גורדון והאלוף במשקל כבד של IWGP ניצח את פנטה אל זרו.
האירוע היה אירוע ההיאבקות הראשון שלא נוהל על ידי ה-WWE שהצליח למכור עשרת אלפים כרטיסים בתוך פחות מחצי שעה.
+ אישיויות אחרות על המסך תפקיד: שם:צוות השידורדון קאליסאקסקליבראיאן ריקבונידלטון קאסל (קרב באטל רויאל "מעבר לתקציב")טניל דאשווד (קרב הנשים)מנדי לאון (קרב הנשים)ברנט טארינג (קרב על אליפות העולם במשקל כבד של NWA)כרוזיםג'סטין רוברטסבובי קרוזשופטיםארל הבנרג'רי ליןפול טרנרריק קנוקסטייגר האטוריטוד סינקלרמראייניםאלישיה אטוטשון מוני
שני קרבות התקיימו במהלך המופע המקדים אשר נודע בשם "שעת אפס", שעה ששודרה ב-WGN America.
קודי והיאנג באקס פתחו את האירוע כך שהם זימנו את מתאבק העבר, רוד ווריור אנימל אשר הגיע על האופנוע המיתולוגי.
לאחר מכן, השלושה הציעו לקהל מתנות אשר חולקו על ידי אנשי המרצ'נדייז של חברת Pro Wrestling Tees.
בקרב הראשון של המופע המקדים התקיים קרב זוגות בין SoCal Uncensored (פרנקי קאזריאן וסקורפיו סקיי) לבין האחים בריסקו (ג'יי ומארק בריסקו).
במהלך הקרב, ג'יי ביצע את מהלך הג'יי-דרילר על קאזריאן ומארק ביצע עליו את מהלך ה-Elbow Drop, אך קאזריאן הצליח לצאת מההצמדה.
בסוף הקרב, הבריסקוס ניסו לבצע את מהלך הסיום שלהם מהחבל העליון, אך קאזריאן הצליח לתפוס את מארק בעודו באוויר ולהפוך את המהלך למהלך משל עצמו אשר הקנה לצמד קאזריאן וסקיי את הניצחון.
לאחר מכן, התקיים קרב הבאטל רויאל אשר נקרא בשם "מעבר לתקציב".
המנצח בקרב היה ציקו אל לוצ'דור, שהתגלה לאחר מכן כפליפ גורדון.
בולי ריי חשב שהוא ניצח בקרב לאחר שהדיח את קולט קבנה, אך גורדון שהיה כל הקרב מחוץ לזירה בשל מהלך הפאוור בומב שבולי ריי ביצע עליו תוך כדי שהוא הטיח אותו בשולחן שהיה נמצא מחוץ לזירה, הצליח לנצל את הזמן המתאים, לחזור לזירה ולנצח בקרב.
ניצחון זה זיכה את גורדון בקרב על אליפות העולם של ROH נגד ג'יי ליטל יותר מאוחר באותו הערב.
האירוע עצמו נפתח בקרב יחידים בין MJF לבין מאט קרוס.
סיום הקרב התנהל כך שקרוס ביצע על MJF את מהלך השוטינג סטאר פרס, מה שהוביל אותו לניצחון.
בקרב השני, כריסטופר דניאלס התחרה נגד סטיבן אמל.
לאחר מאבק עיקש מצד אמל, דניאלס הצמיד את אמל לניצחון לאחר שביצע עליו את מהלך ה-Best Moonsault Ever.
לאחר הקרב, השניים לחצו ידיים כאות כבוד.
הקרב שבא לאחר מכן היה קרב הישרדות ארבע פינות או בפשטות, קרב מרובע בין טסה בלנצ'רד, צ'לסי גרין, מדיסון ריין ובריט בייקר.
בלנצ'רד ביצעה את מהלך ההאמרלוק DDT על גרין ובכך ניצחה את הקרב.
לאחר סיום הקרב, הארבע התחבקו והניפו ידיים לקול תרועות הקהל.
בקרב הרביעי, ניק אלדיס הגן על אליפות העולם במשקל כבד של NWA נגד קודי.
במהלך הקרב, אלדיס עלה לחבל העליון במטרה לבצע את מהלך ה-Diving Elbow Drop, אך אשתו של קודי, ברנדי רודס, ניסתה לשכנע את אלדיס לא לעשות זאת.
אלדיס, מצד שני, חשב אחרת ובכל זאת קפץ כשבאמצע ברנדי זזה ושכבה על קודי, מה שגרם לה לקבל את מרב הפגיעה.
אלדיס היה המום ממה שקרה, אך הצליח להתעשת ולהצמיד את קודי, שמנגד הצליח לצאת מהספירה.
קודי ביצע את מהלך ה-Beautiful Disaster ולאחר מכן את מהלך הסיום שלו, ה-Cross Rhodes, אך שוב ללא הצלחה.
סיום הקרב התנהל כך שאלדיס ניסה לבצע את מהלכו של קודי, אך האחרון הצליח לחמוק מכך.
אלדיס ניסה להצמיד את קודי, אך קודי הפך את ההצמדה של אלדיס להצמדה שלו ובכך הצליח להצמיד את אלדיס לניצחון ולזכות באליפות העולם במשקל כבד של NWA.
בעקבות ניצחון זה, קודי ואביו המנוח, דאסטי רודס, הפכו להיות האבא ובנו הראשונים שזוכים בתואר זה.
אז, האנגמן פייג' התחרה נגד ג'ואי גנ'לה בקרב רחוב בסגנון שיקגו.
סיום הקרב התנהל כך שפייג' ביצע על ג'ואי ג'נלה את מהלך ה-Rite of Passage ממעלה הסולם על שולחן שהיה מונח לצד הסולם, מה שלמעשה גרם לפייג' להצמיד את ג'נלה לספירת שלוש ולנצח בקרב.
לאחר הקרב, האורות כבו וקבוצה של שמונה אנשים הלבושה בתחפושות הגיעה אל רמפת הכניסה לזירה.
מוזיקת הכניסה של המתאבק ג'ואי ריאן התנגנה והוא יצא אל כיוון הזירה.
פייג', שהתוודה על "רציחתו של ריאן" על ידו טען שהדמות שעומדת מולו זה רק בראש שלו ואף ניסה לתקוף את ריאן, אך האחרון הדף אותו, ביצע עליו את מהלך הסופרקיק ופייג' נסחב בידי הקבוצה אל מאחורי הקלעים.
לאחר מכן, ג'יי ליטל הגן על אליפות העולם של ROH נגד הזוכה בבאטל רויאל "מעבר לתקציב", פליפ גורדון.
ליטל הגיע בגימיק של "בלאק מאצ'יזמו.
לקראת סיום הקרב, ליטל ביצע את מהלך הסיום שלו, ה"ליטל אינג'קשיין" על גורדון ובכך ניצח בקרב ושמר על התואר.
לאחר הקרב, השניים הראו כבוד הדדי ביניהם, אך המתאבק בולי ריי הגיע ותקף את שניהם.
יקיר הקהל של שיקגו, קולט קבנה הגיע לזירה כדי לעזור להם וביחד השלושה ביצעו על ריי פאוורבומב משולש על שולחן.
קרב לאחר מכן, קני אומגה התחרה בקרב יחידים נגד פנטה אל זרו.
אומגה ביצע את מהלך ה-V-Trigger ולאחר מכן את מהלך ה-One Winged Angel וניצח בקרב.
לאחר הקרב, האורות כבו ופנטה החל לתקוף את אומגה ולבצע עליו את מהלך הקודברייקר.
פנטה הוריד את המסכה ומתחתיה היה לא אחר מאשר כריס ג'ריקו, שאיתגר את אומגה לקרב במופע Rock 'N' Wrestling Rager אשר יתקיים בסירת השייט שג'ריקו אחראי עליה.
בקרב הלפני האחרון, קאזוצ'יקה אוקאדה התחרה נגד מרטי סקורל בקרב יחידים.
סיום הקרב התנהל כך שסקרול ניסה לבצע את מהלך שבירת האצבעות על אוקאדה, אך האחרון הצליח לחמוק מכך ולבצע את מהלך הריינמייקר פעמיים כדי לנצח בקרב.
הקרב המרכזי של הערב היה קרב שלושה נגד שלושה שהפגיש בין The Golden Elite (מאט ג'קסון, ניק ג'קסון וקוטה איבושי) לבין ריי מיסטריו, ריי פיניקס ובנדידו.
בנדידו הכה את מאט ג'קסון בעזרת מהלך ה-Backfliping Backbreaker.
ניק ג'קסון השיב במכת סופרקיק על בנדידו.
היאנג באקס ביצעו את הסופרקיק גם על פיניקס וריי מיסטריו.
איבושי והיאנג באקס ביצעו את מהלך הסיום More Bang for Your Buck על בנדידו, אך האחרון הצליח לצאת מההצמדה לפני ספירת שלוש.
לאחר מכן, היאנג באקס ביצעו את מהלך הסיום "מלצר דרייבר" על בנדידו וכך ניצחו בקרב.
האירוע All In קיבל ביקורות חיוביות.
העיתון ספורטס אילוסטרייטד קרא לאירוע "אירוע שלם וצפה שקרוב לשלמות".
לארי קסונקה מהאתר 411Mania נתן לאירוע ציון כולל של 8 מתוך 10, ואמר "האירוע היה מבדר במידה רבה, עם יכולות היאבקות גבוהות מאוד, ואווירה מדהימה".
במהלך הקרבות האחרונים, צוות ההפקה נחשפו לבעיות זמן, כך שהקרב המרכזי קוצר עד ל-12 דקות בלבד.
בנוסף, הקרב על אליפות העולם במשקל כבד של NWA קוצר בשש דקות ממה שתוכנן.
הרבה אנשי היאבקות כמו טאז ובריאן דניאלסון שיבחו את האירוע ואת צוות ההפקה על קרבות איכותיים.
המתאבק וכוכב הקולנוע, דוויין "דה רוק" ג'ונסון שיבח בעמוד הטוויטר שלו את קודי על קרב האליפות שלו.
העיתונאי של Wrestling Observer Newsletter, דייב מלצר, אמר שהאירוע הוא "הצלחה ענקית".
בנוסף לכך, דייב מלצר העניק לשישה קרבות ציון של ארבעה כוכבים ומעלה.
1 סדר ההדחות: מוס, ברנדון קאטלר, צ'אקי טי, טרנט בארטה, רוקי רומרו, צ'יזבורגר, ההוריקיין, איתן פייג', טומי דרימר, ג'ימי ג'ייקובס, פאנישמנט מרטינז, אוסטין גאן, בילי גאן, מרקו סטאנט, בריאן קייג', ג'ורדיין גרייס, קולט קבנה ובולי ריי.
בתום האירוע, קודי והיאנג באקס (מאט וניק ג'קסון) יצרו ציפייה לאירוע נוסף של All In, כשלאחר מכן דווח שהאירוע יתוכנן להיות בלוס אנג'לס, קליפורניה.
ארבעה חודשים לאחר האירוע, קודי והיאנג באקס, בנוסף לאחרים, עזבו את ארגון ההיאבקות Ring of Honor (ROH).
ארגון ה-WWE הציע לקודי והיאנג באקס חוזים בחברה, אך האחרונים סירבו להצעות אלה.
ב-1 בינואר 2019, השלושה ייסדו ארגון היאבקות משלהם בשם All Elite Wrestling (AEW) עם חסות מצד איש העסקים ובעלי קבוצת הפוטבול האמריקאית, ג'קסונוויל ג'אגוארס, וקבוצת הכדורגל מהפרמייר ליג, פולהאם, שאהיד וטוני קאן, כשהאחרון הפך לנשיא ומנכ"ל הארגון, בעוד שקודי והיאנג באקס הוגדרו כסגני הנשיא.
אירוע השלם וצפה הראשון שלהם היה Double or Nothing בחודש מאי.
בשלב מאוחר יותר, קני אומגה הפך לסגן הנשיא הרביעי של הארגון.
במהלך האירוע Double or Nothing, שהתקיים ב-25 במאי 2019, הארגון הכריז על קיום אירוע השלם וצפה הבא, All Out ב-31 באוגוסט, כאשר אירוע זה הוגדר כאירוע ההמשך הבלתי רשמי של All In.
All I Ever Wanted הוא שיר של המוזיקאי השוודי בסהאנטר.
שיר זה דומה לסינגל הקודם שלו, "Now You're Gone", בכך שגם שיר זה הוא גרסה מחודשת באנגלית לשיר קודם שלו, שנקרא "Vi sitter i Ventrilo och spelar DotA".
הוידאו קליפ של השיר צולם במאלגה, ספרד והשתתפו בו איילר לי ולוקאס ת'ורהיים.
ב-6 ביולי 2008, השיר נכנס לראשונה למצעד הסינגלים הבריטי היישר למקום השלישי, ובשבוע שלאחר מכן טיפס למקום השני.
השיר זכה להצלחה ממושכת בבריטניה, ושנה וחצי לאחר השקתו לראשונה השיר נכנס מחדש אל המצעד, למקום ה-98, משום שבאותה העת בסהאנטר היה מתמודד בעונה השביעית של "האח הגדול" גרסת VIP של בריטניה, ועל כן השיר זכה להשמעות רבות בתוכניות ספין אוף שליוו את שידורי "האח הגדול".
בניו זילנד, השיר נכנס לראשונה למצעד המקומי במקום ה-27 וטיפס עד לשיא של המקום ה-17. לאחר 18 שבועות, הסינגל הפך ל-"זהב" אחרי שמכר למעלה מ-7,500 עותקים.
מצעדים (2010)מקוםשיא (מצעד הסינגלים הבריטי) 98
מצעדים (2008)מקוםשיא (מצעד הסינגלים הבריטי) 50
אזורהישגכמות (איגוד תעשיית ההקלטות הדני) זהב 45,000 (איגוד תעשיית ההקלטות הבריטי) זהב 400,000 (איגוד תעשיית ההקלטות הניו זילנדי) זהב 7,500
All I Ever Wanted הוא שיר של להקת הרוק האמריקאית ארנדה, מתוך אלבום האולפן הראשון שלהם משנת 2008, "Aranda".
השיר נכתב והופק על ידי סם ווטרס, לואי ביאנקניאלו ודמיון ארנדה.
בשנת 2009, השיר זכה לגרסת כיסוי על ידי הזמרת האמריקאית קלי קלרקסון, באלבומה All I Ever Wanted, אשר הופץ כסינגל ב-9 במרץ 2010.
השיר "All I Ever Wanted" נכתב על ידי דמיון ארנדה, לואי ביאנקניאלו וסם ווטרס.
זמרת הפופ האמריקאית קלי קלרקסון הקליטה גרסת כיסוי של השיר, והוציאה אותו כסינגל הרביעי מאלבום האולפן הרביעי שלה, הנושא את אותו השם.
מדינהתאריך יציאהפורמטמקורארצות הברית9 במרץ 2010רדיו מיינסטרים ורדיו Hot AC איירפלייארצות הברית15 במרץ 2010הורדה דיגיטליתקנדה
"All My People" (בעברית: "כל האנשים שלי") הוא סינגל שהוקלט על ידי הזמרת-יוצרת הרומניה אלכסנדרה סטאן, בשיתוף מנילה מניאקס, מתוך ההוצאה המחודשת לאלבום הבכורה שלה, .
השיר יצא לאור ב-1 במאי 2013, כסינגל השלישי והאחרון מתוך האלבום.
עם יציאתו נכנס השיר אל המקום ה-50 במצעד הרשמי של יפן.
השיר נכתב והופק על ידי סבסטיאן בארק ומרסל פרודן.
סגנון השיר הוא אלקטרופופ ודאנס.
בין היתר, נכלל השיר באלבום הלהיטים של סטאן אשר יצא בשנת 2018, The Best.
השיר עלה לרשת הזרמת המדיה ספוטיפיי, בסמוך לצאתו כסינגל.
השיר זכה לסיקור מטעם קווין אפאזה שכותב מ-SpinMedia .
MTV רומניה סקרו את השיר בצורה מקיפה, תוך שכינו אותו כ-"להיט".
All I Really Want to Do (בעברית: כל מה שאני באמת רוצה לעשות) הוא אלבום הבכורה של זמרת הפופ האמריקנית, שר.
האלבום יצא לאור ב-16 באוקטובר 1965, על ידי חברות התקליטים ליברטי רקורדס ואימפריאל רקורדס.
עם יציאתו נכנס האלבום אל המקום ה-7 במצעד האלבומים הבריטי.
"All I Really Want to Do" - יצא לאור ב-יוני 1965, כסינגל הראשון והפותח מתוך האלבום.
עם יציאתו נכנס השיר אל המקום ה-15 במצעד בילבורד הוט 100, וה-9 במצעד הסינגלים הבריטי.
All My Love (Solo Tu) (בעברית: כל אהבתי) הוא שיר שהוקלט באנגלית על ידי קליף ריצ'רד ויצא כסינגל בנובמבר 1967. השיר הוא גרסה אנגלית לשיר האיטלקי "Solo Tu" (רק אתה), שכתב פדריקו ארדויני והקליטה הזמרת אורייטה ברטי באפריל 1967. את הגרסה האנגלית של השיר כתב פיטר קלאנדר.
הסינגל של ריצ'רד הגיע למקום השישי במצעד הסינגלים הבריטי, ולמקום השמיני באירלנד.
עוד במצעדים הגיע השיר למקום השלישי בבלגיה (פלנדריה) וה-16 (ולוניה), למקום התשיעי באוסטרליה, החמישי בניו זילנד, ה-12 בהולנד, והשלישי בדרום אפריקה.
האלבום "Cliff Richard" משנת 1965 יצא מחדש ב-1970 בשם "All My Love".
גרסאות כיסוי לשיר הוקלטו על ידי דז או'קונור (1968) וסילה בלק (1997).
"All Kinds of Everything" (בעברית: "כל מיני דברים") הוא שיר מאת דרי לינדזי וג'קי סמית'.
השיר בוצע בתחרות האירוויזיון של שנת 1970 על ידי הזמרת דנה, וזכה במקום הראשון.
השיר "All Kinds of Everything" סימן את שובה של הבלדה לאחר זכייה של שירים קצביים יותר בשנים שלפני כן.
דנה שרה על כל הדברים שמזכירים לה את אהוב לבה (כגון ברכות, פעמוני נישואים וטל בוקר), ובסוף כל בית היא אומרת "כל מיני דברים מזכירים לי אותך").
הסינגל בביצוע דנה הפך ללהיט בינלאומי.
דנה התמודדה ב-1969 בתחרות שירים של אירלנד.
היא התגוררה בצפון אירלנד והייתה אזרחית של הממלכה המאוחדת, אבל באותה שנה הוחלט שהשיר לאירוויזיון ייצג את האי כולו ולא רק את הרפובליקה של אירלנד.
אף על פי שב-1970 שונתה ההחלטה והשיר ייצג את הרפובליקה של אירלנד בלבד, דנה הרשימה בהופעתה בתחרות הלאומית, כך שמפיק התחרות טום מקגראת' הזמין אותה להשתתף שוב עם השיר "All Kinds of Everything".
השיר בביצועה של דנה זכה בתחרות השירים הלאומית של אירלנד, והיא נשלחה לייצג את אירלנד בתחרות האירוויזיון, שנערכה באמסטרדם ב-21 במרץ 1970. השיר הושמע אחרון בסדר השירים (אחרי השיר "Wunder gibt es immer wieder" שייצג את גרמניה בביצוע קטיה אבשטיין).
אירלנד בחרה שלא לשלוח מנצח לתחרות, ולכן דולף ואן דר לינדן, מנצח של תזמורת מטרופול ההולנדית, ניצח על התזמורת שלו בביצוע השיר.
"All Kinds of Everything" זכה במקום הראשון וקיבל 32 נקודות, שבע נקודות יותר מהשיר "?Knock, Knock Who's There" של מרי הופקין שהגיע למקום השני.
ב-1970 החרימו את האירוויזיון חמש מדינות, והציפייה הייתה שמרי הופקין או חוליו איגלסיאס ינצחו בתחרות.
זו הייתה הפעם הראשונה שאירלנד זכתה בתחרות האירוויזיון, ומאז זכתה עוד שש פעמים.
"All Kinds of Everything" היה השיר השני בשפה האנגלית שזכה לבד באירוויזיון.
הראשון היה "Puppet on a String" של סנדי שו, ואילו השיר של לולו "Boom Bang-a-Bang" היה אחד מארבעה שירים שזכו יחד.
בחירתה של דנה הייתה רגישה מבחינה פוליטית, מכיוון שהיא הגיעה מדרי שבצפון אירלנד, וייצגה את אירלנד ולא את הממלכה המאוחדת.
בשנה שלאחר מכן, ייצגה את הממלכה המאוחדת קלודה רודג'רס שהייתה אף היא מצפון אירלנד.
אחרי הניצחון חזרה דנה לדרי ושרה את השיר במרפסת בעיר, כשהקהל מקבל אותה בתשואות.
דנה הקליטה את השיר "All Kinds of Everything" אחרי ניצחונה בתחרות הלאומית האירית, עם המלחין פיל קולטר, שהלחין שירי אירוויזיון כגון "Puppet on a String" ו-"Congratulations".
קולטר עיבד את השיר בהפקת ריי הוריקס.
הסינגל יצא לאור ב-14 במרץ 1970 בחברת התקליטים רקס רקורדס, איתם הקליטה דנה לפני כן ארבעה סינגלים, והפך ללהיט גדול באירלנד עוד לפני הזכייה באירוויזיון.
ב-20 במרץ 1970 הגיע הסינגל לראש מצעד הפזמונים באירלנד, ושהה בו במשך תשעה שבועות.
באוקטובר 1970 הוענק לדנה תקליט זהב על מכירת 100,000 עותקים של הסינגל באירלנד.
בממלכה המאוחדת היה השיר במקום הראשון בשבועות שהחלו ב-18 באפריל וב-25 באפריל 1970.
השיר הגיע למקום השני במדינה המארחת, הולנד, והגיע למקומות גבוהים במצעדים באוסטריה (7), גרמניה (4), ישראל (3), ניו זילנד (8), סינגפור (1), דרום אפריקה (7), שווייץ (3) ויוגוסלביה (4).
באוסטרליה יצא השיר "All Kinds of Everything" בגרסת כיסוי של הזמרת פט קרול ממלבורן.
כלל המכירות של הסינגל בביצוע דנה מוערכים בכשני מיליון עותקים.
ב-1997 כשדנה רוזמרי סקאלון הייתה מועמדת לנשיאות אירלנד, התבקשו תחנות הרדיו והטלוויזיה להימנע מלהשמיע את השיר, בטענה שהשמעתו יקדם את הזמרת.
ב-2007 הוציאה דנה אוטוביוגרפיה בשם "All Kinds of Everything".
השיר הושמע בסצנה בסרט "החפרפרת" משנת 2011.
במחזה "A Skull in Connemara" מאת מרטין מקדונה, משתמש מקדונה ללא הפסקה בשיר של דנה.
התקליט מתנגן בסצנה בה מרסקים שלוש גולגולות בפטישים.
גרסה אקוסטית של השיר יצאה בהונג קונג בביצוע אלברט או באלבומו "Simple Folk 2" משנת 1998.
שינייד או'קונור וטרי הול הקליטו גרסה של השיר לאלבום "A Song For Eurotrash" מ-1998. השיר גם הופיע באלבום "Collaborations" של או'קונור משנת 2005.
הצמד פוסטר ואלן כללו גרסה משלהם של השיר באלבומם "The Songs That Sold A Million" משנת 2001.
גרסה גרמנית של השיר בשם "Alles Und Noch Viel Mehr" הוקלטה על ידי הזמרת מנואלה ב-1970. היא הקליטה גם את הגרסה באנגלית לאלבומה "Songs of Love" משנת 1971. בהולנדית הוקלט השיר בשם "Duizenden dingetjes", בספרדית בשם "Todas los cosas", וברומנית בשם "Dacă Visezi Cumva".
"All I Have to Do Is Dream" (בעברית: "כל מה שעליי לעשות הוא לחלום") הוא שיר בביצוע האחים אברלי, שכתב בודלו בריאנט (Boudleaux Bryant) מזוג הכותבים פליס ובודלו בריאנט.
השיר יצא לאור ב-1958. ברשימת 500 השירים הגדולים בכל הזמנים של מגזין הרולינג סטון דורג השיר במקום ה-141. מבנה הפזמון הוא AABA.
הביצוע המוכר ביותר של השיר הוקלט על ידי האחים אברלי, ויצא כסינגל באפריל 1958. ההקלטה נערכה ב-6 במרץ 1958, והשתתף בה צ'ט אטקינס בנגינה בגיטרה.
זה היה הסינגל היחיד שהיה בראש כל מצעדי הסינגלים של בילבורד במקביל, ב-2 ביוני 1958. השיר הגיע למקום הראשון במצעד "Most played by Jockeys" ובמצעד "Top 100" ב-19 במאי 1958, ושהה בו במשך חמישה ושלושה שבועות בהתאמה.
באוגוסט 1958, עם הצגת בילבורד הוט 100, הגיע השיר למקום השני במצעד.
השיר "All I Have to Do Is Dream" היה להיט שהגיע לראש מצעד ה-R&B.
עוד היה זה השיר השלישי של האחים אברלי שהגיע לראש מצעד שירי הקאנטרי.
ב-1961 חזרו האחים אברלי עם השיר למצעד הוט 100.
מחוץ לארצות הברית זכה השיר "All I Have to Do Is Dream" זכה להצלחה רבה במדינות שונות, בהן הממלכה המאוחדת בה הגיע לראש מצעד הסינגלים הבריטי ביוני 1958, ושהה בו במשך שבעה שבועות.
בסך הכל שהה הסינגל 21 שבועות במצעד הבריטי.
השיר נכלל ברשימות שונות של מיטב השירים, כולל ברשימת 1001 השירים הטובים ביותר של המגזין הבריטי Q משנת 2003.
השיר נבחר כאחד מ-"500 השירים שעיצבו את הרוק אנד רול" של היכל התהילה של הרוק אנד רול, וזכה בפרס היכל התהילה של גראמי בשנת 2004.
הבי-סייד של הסינגל "Claudette", היה השיר הראשון של רוי אורביסון שזכה להצלחה גדולה.
כתוצאה מכך החליט אורבינסון לסיים את החוזה שלו עם סאן רקורדס, ועבר לחברה של האחים אברלי Acuff-Rose Music.
הגרסה של האחים אברלי מופיעה בסרט "Riding in Cars with Boys" משנת 2001. בתחילה שומע את השיר האב (ג'יימס וודס), שמסיע את בתו הצעירה (מיקה בורם), היא מצטרפת לשירה.
בסוף הסרט האב והבת (דרו ברימור) שרים יחד את השיר הישן האהוב עליהם כשהם מעלים זכרונות.
השיר מופיע במשחק Mafia II, אף על פי שהמשחק מתרחש בשנת 1951, שבע שנים לפני יציאתו לאור.
בסרט "Ladybugs" של רודני דיינג'רפילד מופיע השיר בסצנה של חלום.
השיר מושר בכתוביות הסיום של הסרט "לילה טוב ירח" משנת 1999 בהפקת HBO Family.
גרסה זו של השיר נכללה בכתוביות הסיום של הרימייק משנת 2010 של הסרט "סיוט ברחוב אלם".
ארגוןרשימהמיקוםמקורבילבורד500 שירי הפופ של כל הזמנים390
השיר מופיע גם בספר הראשון מבין הספרים המאגדים את הקומיקסים של סנדמן.
השחקן ריצ'רד צ'מברלין הקליט גרסת כיסוי של השיר לאלבומו "Richard Chamberlain Sings" משנת 1962. השיר יצא לאור כסינגל ב-1963. הוא הגיע למקום ה-14 במצעד בילבורד הוט 100, ולמקום השישי במצעד הבילבורד Adult Contemporary.
ב-1969 הקליטו בובי ג'נטרי וגלן קמפבל גרסת דואט של השיר.
גרסה זו הגיעה למקום ה-27 במצעד הוט 100, מקום השישי במצעד הקאנטרי, ולמקום הרביעי במצעד Adult Contemporary.
בממלכה המאוחדת הגיע השיר למקום השלישי, בשוודיה למקום השישי, ובדרום אפריקה למקום השלישי.
דוני אוסמונד ביצע גרסת כיסוי של השיר באלבומו "Portrait of Donny" משנת 1972.
הזמר הבריטי קליף ריצ'רד הקליט, יחד עם פיל אברלי, גרסה של השיר.
גרסה זו הגיע למקום ה-14 למצעד הסינגלים הבריטי בשנת 1994.
בסרט הישראלי דיזנגוף 99 מבצעים את השיר גלי עטרי וגידי גוב.
"(All Night Long (All Night" הוא להיט של הזמר האמריקאי ליונל ריצ'י משנת 1983. השיר הופיע באלבומו "Can't Slow Down", ושילב מוזיקת נשמה עם השפעות ממוזיקת האיים הקאריביים.
השיר הגיע למקום הראשון בשלושה ממצעדי הבילבורד (פופ, R&B, מוזיקה עכשווית למבוגרים) ולמקום השני במצעד הסינגלים הבריטי.
ב-1984, ריצ'י הופיע עם השיר בטקס הסיום של משחקי הקיץ בלוס אנג'לס.
מילות השיר נכתבו ברובן באנגלית, אבל ריצ'י הודה בראיון שישנן מילים בג'יבריש כ"Tom bo li de say de moi ya" ו"Jambo jumbo" שכתב כך שישמעו כשפה אפריקאית.
ריצ'י כתב מילים אלו לאחר שלא נותר בידיו די זמן לאיתור תמלילן שיסייע לו בכתיבת השיר.
ארגוןרשימהמיקוםמקורבילבורד500 שירי הפופ של כל הזמנים277
חבר להקת המאנקיז, מייקל נסמית' הפיק את הקליפ לשיר שביים בוב רפלסון.
I Like It" של אנריקה איגלסיאס שכתב וביצע אותו במשותף עם פיטבול, ו-רד וואן מכיל דגימות מוזיקליות מהשיר המופיעות אחרי הפזמון הראשון והשלישי.
השיר זכה להצלחה רבה ונכלל באלבום Euphoria.
ב-2016, נכללה דגימה מהשיר בלהיט "Kidogo" שביצע הזמר הטנזני דאימונד פלטנומז עם הצמד הניגרי P-Square.
"Liar" של קמילה קביו דגם את השיר הקלאסי של ליונל ריצ'י על ידי אינטרפולציה של הלחן המלווה את מילות השיר "Fiesta, forever".
מופעים אלו מתקיימים מדי שנה בנובמבר ודצמבר לכבוד חג המולד ובמהלך המופע קארי שרה שירי חג מולד מאלבומי חג המולד שלה לצד להיטים נוספים.
עד שנת 2017 כל המופעים התקיימו במרכז לאומנויות הבמה בניו יורק אך החל מ-2017 נוספו גם 3 מופעים בצרפת ואנגליה.
החל מ-2018 המופעים בארצות הברית נעשו גם במקומות אחרים והמופעים באירופה המשיכו למדינות נוספות.
סדרת המופעים החלה ב-14 בדצמבר 2014 ונמשכת עד כה.
נכון להיום בוצעו 57 מופעים בסדרה.
עד כה דווח כי המופעים גרפו 12.4 מיליון דולר על פי נתונים שדווחו על 30 מופעים וב-18 מופעים נמכרו כל הכרטיסים בהתבסס על דיווח מ-29 הופעות.
ב-2014 נקבעו תחילה 4 הופעות אך הכרטיסים להופעות אלו אזלו כבר שבוע לאחר מכן ולכן נוספו שני מופעים נוספים שגם הכרטיסים אליהם אזלו.
כל המופעים גרפו סכום של 1.5 מיליון דולר.
ב-2016 הופיעה קארי מול קהל של 24 אלף איש בניו יורק סיטי כאשר ל-7 הופעות מתוך ה-9 שהיו בעיר אזלו לגמרי.
גם המופעים בארצות הברית ב-2017 בניו יורק סיטי אזלו לגמרי ובאותו חודש הזמרת הופיעה גם במנצ'סטר וגם לשם הכרטיסים אזלו כמעט לגמרי.
בנוסף הזמרת קיימה הופעה נוספת גם בלונדון שם הופיעה מול 16 אלף איש והופעות נוספות בלאס וגאס שם הופיעה עול 17 אלף איש.
ב-2018 הזמרת חזרה להופיע שוב בלונדון מול 15 אלף איש.
"Jesus Oh What a Wonderful Child" (בוצע על ידי טריי לורנז עם מקהלה) [הפסקה]
"Silent Night" (ביחד עם מקהלה)
"" הוא סינגל שהקליטה הזמרת-יוצרת האמריקאית ג'נט ג'קסון.
השיר יצא לאור ב-29 במאי 2004 כסינגל השלישי מתוך אלבום האולפן השמיני של ג'קסון, Damita Jo, על ידי חברת התקליטים וירג'ין רקורדס.
הווידאו קליפ לשיר בוים על ידי פרנסיס לורנס.
השיר נכתב על ידי ג'נט ג'קסון, ג'ימי ג'אם וטרי לואיס, אנדרס באג', ארנתור בירגיסון, הרבי הנקוק, ווה ווה ווטסון ופול ג'קסון והופק על ידי בג וארנתור וג'נט ג'קסון.
השיר עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.
במרץ 2018, העלתה בריטני ספירס בעמוד האינסטגרם וידאו כאשר עושה כושר גופני וברקע מתנגן השיר "", של ג'קסון.
באותו היום השיר נכנס לטופ 200 במצעד האייטונס שבארצות הברית.
הפוסטר הרשמי של האירוע בכיכובם של קודי ושון ספירס מידע ארגון All Elite Wrestling תאריך 31 באוגוסט 2019 עיר הופמן אסטייטס, אילינוי אולם מרכז סירס מספר צופים 10,500 סדרת אירועי שלם וצפה של AEWFight for the FallenAll Out(2019)Full Gear סדרת אירועי All OutראשוןAll Out(2019)2020
(2019) All Out היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW).
האירוע נערך ב-31 באוגוסט 2019 במרכז סירס בפרוורי שיקגו של הופמן אסטייטס, אילינוי.
האירוע היה האירוע הרביעי של ארגון זה.
עשרה קרבות התנהלו באירוע, כולל שניים שהתקיימו במופע המקדים לאירוע.
בקרב המרכזי, כריס ג'ריקו ניצח את אדם פייג' והפך לאלוף העולם הראשון של AEW.
עוד ברשימת הקרבות, הלוצ'ה בראדרס (פנטגון ג'וניור וריי פיניקס) ניצחו את היאנג באקס (מאט ג'קסון וניק ג'קסון) בקרב סולם זוגות ושמרו על אליפות הזוגות העולמית של AAA, קודי ניצח את שון ספירס ופאק ניצח את קני אומגה כתוצאה מהחלטת השופט.
חגורת אליפות הנשים של AEW נחשפה, כאשר קרב בין מנצחת קרב הקזינו באטל רויאל נשים, ניילה רוז, למנצחת בקרב היחידים, ריהו, נקבע באופן רשמי לתוכנית הבכורה של AEW בערוץ TNT ב-2 באוקטובר.
במהלך אירוע הבכורה של AEW, Double or Nothing, האירוע All Out הוכרז כאירוע ההמשך הבלתי רשמי לאירוע All In.
לאחר מכן, הוכרז שהסטארקאסט III (כנס חובבים של היאבקות מקצועית) ייערך באותו סוף שבוע שבו יתקיים האירוע All Out.
ב-14 ביוני, דווח על ידי AEW שהכרטיסים לאירוע נמכרו בתוך 15 דקות מרגע פתיחת אפשרות קניית הכרטיסים.
ב-19 ביוני 2019, דווח בסרטון ווידאו באינטרנט על ידי מנהלת המותג הראשית, ברנדי רודס, שחגורת אליפות הנשים של AEW תיחשף באירוע All Out.
רודס לא שחררה פרטים נוספים לגבי מתי ואיך האלופה הראשונה תוכתר.
ב-12 באוגוסט, דווח שהאירוע יהיה זמין לרכישה בממלכה המאוחדת בחבילת הערוצים של ITV.
בנוסף לכך, דווח שהאירוע יכלול מופע מקדים של שעה אשר יקרא "Buy In", וישודר בערוץ ITV4.
ב-27 באוגוסט, נודע שחברת Cracker Barrel תהיה נותנת החסות של אחד מהקרבות באירוע.
ב-30 באוגוסט, ביום שלפני האירוע, TNT שידרו תוכנית של שעה אשר נקראה Countdown to All Out.
לתוכנית זו היו 390 אלף צפיות.
העלילות הופקו דרך סדרת היוטיוב בערוץ של היאנג באקס, Being The Elite, ובסדרת היוטיוב בערוץ של AEW, The Road to All Out.
במהלך המופע המקדים לאירוע Double or Nothing, AEW ערכו קרב קזינו באטל רויאל, שבו המנצח בקרב יפגוש את המנצח בקרב המרכזי בין קני אומגה לכריס ג'ריקו עבור קרב עתידי על אליפות העולם של AEW.
אדם פייג' ניצח בקרב הקזינו באטל רויאל, בעוד שכריס ג'ריקו ניצח את קני אומגה בקרב המרכזי.
שבוע לאחר מכן, הקרב בין ג'ריקו לפייג' על אליפות העולם של AEW הפך רשמי לאירוע All Out.
לאחר הקרב של פייג' באירוע Fight for the Fallen, ג'ריקו תקף את פייג'.
באותו האירוע, פייג' חזר ותקף את ג'ריקו בזמן נאומו של האחרון.
בסיום האירוע Double or Nothing, ג'ון מוקסלי הגיח לפתע מהקהל, מה שבישר על חתימתו של האחרון בארגון, ותקף את ג'ריקו ואומגה.
אומגה השיב מלחמה כאשר השניים התקוטטו ביניהם באזור רמפת הכניסה לאולם, שם מוקסלי ביצע על אומגה את מהלך ה-Standing Fireman's Carry Takeover, וכך האירוע הסתיים.
אז, קרב בין אומגה למוקסלי נקבע לאירוע All Out.
באירוע Fyter Fest, אומגה תקף את מוקסלי לאחר הקרב של האחרון, כשאומגה הוא זה שיצא עם ידו על העליונה.
לעומת זאת, ב-23 באוגוסט, מוקסלי הוכרח לוותר על השתתפותו באירוע לאחר שאיבחנו אצלו זיהום במרפק, והוא נאלץ לעבור ניתוח כדי להסיר זאת.
הנהלת AEW הסירה אותו מהקרב בעקבות כך ומינתה את המתאבק פאק כמחליפו לקרב נגד קני אומגה, כשזה הוא קרב הבכורה של פאק ב-AEW.
בעקבות הניצחונות של הזוגות, בסט פרנדס והדארק אורדר העפילו לקרב ביניהם שבו המנצחים ישיגו כרטיס חופשי לסיבוב הראשון של הטורניר על אליפות הזוגות של AEW.
באירוע Rey de Reyes של הארגון המקסיקני AAA, שנערך ב-16 במרץ, היאנג באקס (מאט ג'קסון וניק ג'קסון) ניצחו את הלוצ'ה בראדרס (פנטגון ג'וניור וריי פיניקס) והפכו לאלופי הזוגות העולמיים של AAA.
היאנג באקס הגנו בהצלחה על חגורות האליפות בקרב החוזר נגד הלוצ'ה בראדרס באירוע Double or Nothing.
בחודש יוני, הלוצ'ה בראדרס זכו בחגורות אליפות אלו באירוע Verano de Escándalo של הארגון AAA.
לאחר הקרב של הלוצ'ה בראדרס באירוע Fight for the Fallen, הם איתגרו את היאנג באקס לקרב סולם על חגורות האליפות שלהם באירוע All Out, אתגר שהיאנג באקס נענו בחיוב.
לאחר שבאירוע Fyter Fest, הקרב של קודי נגד דארבי אלין הסתיים בתיקו עקב חריגה מגבולות הזמן המוקצב, שון ספירס הופיע ותקף את קודי בעזרת מכת כיסא בלתי מוגנת לראשו של רודס, מה שהוביל לחתך עמוק ואיבוד דם רב.
בריאיון עם ג'ים רוס, ספירס הסביר שהוא חשב שקודי החשיב אותו כחבר, עד שספירס הרגיש שקודי לא מכבד אותו, לכן תקף אותו.
ספירס איתגר את קודי לקרב ביניהם באירוע All Out, שלאחר מכן הפך רשמי.
באירוע Fight for the Fallen, דארבי אלין, ג'ימי האבוק וג'ואי ג'נלה הפסידו ל-MJF, סמי גווארה ושון ספירס.
השלושה האשימו אחד את השני בהפסד ותיגרה ביניהם פרצה מאחורי הקלעים.
כתוצאה מכך, נקבע קרב משולש ביניהם לאירוע All Out.
תחילה, ניילה רוז, בריט בייקר, אלי, ברנדי רודס, טיאל פייפר, איבליס וג'אז הוכרזו לקרב הקזינו באטל רויאל.
ב-20 באוגוסט, נודע שביג סוול וסיידי גיבס תיטולנה גם הן חלק בקרב.
שישה ימים לאחר מכן, אווסום קונג הודיעה על השתתפותה בקרב.
ב-29 באוגוסט, שאזה מקנזי פורסמה כאחת המשתתפות.
+ אישיויות אחרות על המסך תפקיד: שם:צוות השידור באנגליתג'ים רוסאקסקליברגולדנבויצוות השידור בספרדיתאלכס אבראנטסדאשה קורטהוגו סבינוביץ'כרוזג'סטין רוברטסשופטיםאובריי אדוארדסריק קנוקספול טרנרברייס רמסבורגארל הבנר
שני קרבות התקיימו במהלך המופע המקדים אשר נודע בשם "The Buy In".
הקרב הראשון של המופע המקדים היה קרב הקזינו באטל רויאל נשים, שבו המנצחת תזכה בהזדמנות להתחרות נגד המנצחת בין ריהו להיקארו שידה בקרב אשר יקבע את אלופת הנשים הראשונה של AEW ויתקיים בתוכנית הבכורה של AEW בערוץ TNT ב-2 באוקטובר.
ניילה רוז ניצחה בקרב הקזינו באטל רויאל נשים לאחר שהדיחה אחרונה את בריט בייקר.
בקרב השני, פרייבט פארטי (אייזיאה קאסידי ומארק קוון) התחרו נגד אנחליקו וג'ק אוואנס.
פרייבט פארטי ביצעו על אוואנס את מהלך הג'ין וג'וס כדי לנצח בקרב.
לאחר הקרב, אנחליקו ואוואנס תקפו את פרייבט פארטי.
האירוע עצמו נפתח בקרב שלושה נגד שלושה בין SoCal Uncensored (כריסטופר דניאלס, פרנקי קאזריאן וסקורפיו סקיי) לג'וראסיק אקספרס (ילד הג'ונגל, לוצ'סאורוס ומרקו סטאנט).
בסיום, דניאלס וקאזריאן ביצעו על ילד הג'ונגל וסטאנט את מהלך הבסט מלצר אוור ולאחר מכן הצמידו אותם לניצחון.
אז, קני אומגה התחרה נגד פאק.
בסיום, פאק הכריח את אומגה להיכנע לאחר שהתעלף בשל מהלך ההכנעה, הברוטלייזר.
הכנעה זו הובילה לניצחון של פאק בקרב.
בקרב שבא לאחר מכן, ג'ואי ג'נלה, דארבי אלין וג'ימי האבוק התחרו ביניהם בקרב הארדקור משולש, שבו נותנת החסות הייתה חברת Cracker Barrel.
מוקדם בקרב, ג'נלה ואלין איחדו כוחות, הדביקו את האבוק אל תוך כיסא, הכניסו לפיו נעצים וגם הדביקו את פיו.
מאוחר יותר, אלין ניסה לבצע מהלך שבו היה אמור לנחות על האבוק אשר נשכב על מדרגות הזירה עם חבית שהונחה עליו, אך ברגע האחרון, האבוק זז, וכתוצאה מכך גרם לאלין להתרסק על מדרגות הזירה ללא שום תועלת.
בסיום, האבוק ביצע על ג'נלה את מהלך ה-Acid Rainmaker, כשאחת החביות הייתה מעורבת במהלך זה, לאחר מכן, האבוק הצמיד את ג'נלה לניצחון.
מאוחר יותר, הדארק אורדר (איוול אונו וסטו גרייסון) ובסט פרנדס (צ'אק טיילור וטרנט בארטה) התחרו בקרב זוגות על ההזדמנות להשיג כרטיס חופשי לסיבוב הראשון של הטורניר על אליפות הזוגות של AEW.
אונו וגרייסון ביצעו על בארטה את מהלך ה-Fatality כדי לנצח בקרב.
לאחר הקרב, הדארק אורדר תקפו את בסט פרנדס.
לפתע, האורות כבו וכאשר הם דלקו בחזרה, המתאבק אורנג' קאסידי הופיע בזירה ונחלץ לעזרתם של בסט פרנדס.
בקרב החמישי, ריהו התחרתה נגד היקארו שידה בקרב שבו המנצחת תתחרה נגד ניילה רוז בקרב אשר יקבע את אלופת הנשים הראשונה של AEW ויתקיים בתוכנית הבכורה של AEW בערוץ TNT ב-2 באוקטובר.
סיום הקרב התנהל כך ששידה ביצעה על ריהו הצמדה לספירת שלוש שזיכתה אותה בניצחון בקרב.
לאחר הקרב, ניילה רוז הופיעה על רמפת הכניסה לאולם כאשר השתיים ניהלו ביניהם קרב מבטים למשך כמה שניות.
בקרב הבא, קודי (שלווה לקרב על ידי MJF) התחרה נגד שון ספירס (שלווה לקרב על ידי טולי בלנצ'רד).
במהלך הקרב, בלנצ'רד ניסה להתערב מספר פעמים.
בסופו של דבר, מתאבק העבר ארן אנדרסון יצא אל עבר הזירה, ובזמן שדעתו של השופט הוסחה, הוא ביצע על ספירס את מהלך הספיינבאסטר.
בסיום, קודי ביצע על ספירס את מהלך הסיום שלו, הקרוס רודס, ולאחר מכן הצמיד אותו לניצחון.
בקרב הלפני האחרון, הלוצ'ה בראדרס (פנטגון ג'וניור וריי פיניקס) הגנו על אליפות הזוגות העולמית של AAA נגד היאנג באקס (מאט ג'קסון וניק ג'קסון) בקרב סולם.
בסיום, פנטגון ופיניקס ביצעו על מאט ג'קסון את מהלכי ה-Fear Factor והדייבינג דאבל פוט סטומפ ולאחר מכן טיפסו במעלה הסולם, הסירו את חגורות האליפות מוו התלייה ורשמו הגנה מוצלחת על התואר.
לאחר הקרב, הגיעו שתי דמויות במסיכות אשר תקפו את הלוצ'ה בראדרס והיאנג באקס.
השניים חשפו את עצמם, כשהסירו את המסיכות שלהם והם היו לא אחר מאשר סנטנה ואורטיז (הידועים לשעבר בתור ה-Latin American Xchange מהארגון Impact Wrestling).
תקיפה זו סימלה את הופעת הבכורה שלהם בארגון.
הקרב המרכזי של הערב הפגיש את כריס ג'ריקו ואדם פייג' לקרב אשר קבע את אלוף העולם הראשון של AEW.
פייג' ניסה לבצע על ג'ריקו את מהלך השוטינג סטאר פרס על דופן הזירה, אך האחרון הפך זאת וביצע עליו את מהלך הקודברייקר.
פייג' ניסה לבצע את מהלך הבאקשוט לריאט, אך שוב פעם נבלם על ידי ג'ריקו, שהפך זאת למהלך הקודברייקר, שלא הספיק לו כדי להשיג הצמדה לספירת שלוש.
מנגד, פייג' הצליח לבצע על ג'ריקו את מהלך הסיום שלו, ה-Dead Eye, אך גם ניסיון ההצמדה שלו לא נשא פרי.
פייג' ניסה לבצע פעם נוספת את מהלך הבאקשוט לריאט, אך גם הפעם ג'ריקו הצליח להפוך זאת למהלך משלו, כשהפעם זה היה מהלך ה-Judas Effect, אשר הספיק לו כדי לנצח בקרב, וכתוצאה מכך להפוך לאלוף העולם הראשון בתולדות AEW.
בעקבות זכייה זו, ג'ריקו הפך למתאבק הראשון שהחזיק באליפות העולם במשקל כבד של WCW, אליפות ה-WWE (שבאותה תקופה הייתה ידועה בתור האליפות הבלתי מעורערת של ה-WWF), אליפות העולם במשקל כבד ובאליפות העולם של AEW.
האירוע הכיל קהל של 10,500 צופים.
לפי העיתונאי של Wrestling Observer Newsletter, דייב מלצר, שיעור הקנייה הראשוני של האירוע בטלוויזיה היה 28,000 לערך.
ביחס לאירוע Double or Nothing, לאירוע All Out היה שיעור קנייה טלווזיוני נמוך יותר, שיעור קנייה גבוה יותר ב-B/R Live כמו גם ITV, שבממלכה המאוחדת.
לפי הערכותיו של מלצר, 100,000 אנשים שילמו כדי לצפות באירוע.
העיתונאי של Wrestling Observer Newsletter, דייב מלצר, תיאר את האירוע כ"גדול", כשהחמיא לאווירה שהייתה לדעתו "יוצאת מן הכלל" ואף אמר שהייתה "תחושה של היסטוריה סביב האירוע אשר הותירה מאחור את האירועים All In ו-Double or Nothing".
לפי מלצר, AEW היו עמוסים בכישרון (כולל מתאבקים פחות מוערכים כמו ג'ק אוואנס וסקורפיו סקיי) ו"האקשן בכל קרב היה ברמה גבוהה מאוד".
מלצר הרגיש שהאירוע הכיל את קרב הסולם הטוב ביותר בתולדות הענף, כשהעניק לקרב בין היאנג באקס ללוצ'ה בראדרס ציון של 5.25 כוכבים.
הקרב עם הציון השני ברשימתו היה בין אומגה לפאק, כשלו העניק ציון של 4.25 כוכבים.
לעומת זאת, מלצר הרגיש ששיבוץ טוב יותר של הקרבות באירוע היה יכול לשפר אותו, ואף אמר ש"כשאתה משבץ קרב סולם וקרב בין אומגה לפאק ברמות כאלה, שאר הקרבות נפגעים".
בנוסף, מלצר אמר שלוצ'סאורוס היה פופולרי מאוד בקריאות הקהל הודות לביצועיו האקרובטיים, בניגוד לחברה הקודמת שלו (WWE), שלא העריכה אותו כראוי.
אנתוני סולה-הפינגר מהאתר Yahoo Sports, כתב שיש לו "חמישה לקחים מהאירוע".
תחילה, "מחלקת הנשים מתחילה לקבל סוף סוף פוקס", כשאנחנו יודעים מי המתאבקות אשר תתחרנה על התואר.
קרב הקזינו באטל רויאל הכיל בהצלחה כל מתאבקת, כשסולה-הפינגר הרגישה שהופעתה של ריהו הוכיחה ש"היא כנראה הטובה ביותר" שיש ל-AEW להציע.
שנית, פאק "הצטיין", למרות שהוא שימש כמחליף של ג'ון מוקסלי, כשהקרב שלו עם קני אומגה הכיל "פסיכולוגיית קרב מצוינת".
שלישית, הקרב בין קודי לשון ספירס הכיל "סיפור בעל ידע עשיר בענף ההיאבקות".
רביעית, קרב הסולם של "שפיכות דמים טהורה" כנראה ותהיה הקרב הטוב ביותר של השנה.
ואחרון, לג'ריקו יש את קורות החיים והמוניטין כדי להפוך לאלוף העולם הראשון של AEW.
ג'סטין בראסו מהעיתון ספורטס אילוסטרייטד אמר ש"האירוע הוכיח ש-AEW השיגו את תעודת ההכרה כארגון המהווה תחליף".
בראסו הרגיש שההחלטה ללכת עם ג'ריקו כאלוף ה-AEW היא "פשוט מטעמי עניין ורייטינג כלפי שידור תוכנית הבכורה השבועית ברשת TNT ב-2 באוקטובר, מה שלפייג' אין נכון להיום".
בראסו ביקר את ההפסד של אומגה לפאק כ"דרך מוזרה להציג את אחד הכוכבים הגדולים בענף", כשקודם לכן בארגון אומגה הפסיד לג'ריקו, ואף אמר שהוא מנחש שהוא גם יפסיד בהמשך למוקסלי.
לטעמו, קודי השיג את ה"גאולה" שלו כשניצח את ספירס, אך הוא לא הבין מדוע אנדרסון תקף את ספירס או מדוע בלנצ'רד נטש את ספירס.
תמונת מחלקת הנשים סוף סוף מתבהרת לדעת בראסו שאמר "ריהו תעשה את עבודתה כאלופה ראשונה טובה אשר תבנה את המחלקה." היכולות האתלטיות שהוצגו במהלך קרב הסולם היו "מרהיבות לעין".
Sports העניק לאירוע ציון של 7.75 מתוך 10. טילוואק כתב שהאירוע הוכיח של-AEW יש "רוסטר מלא בכישרונות, כשיש בידיהם את היכולת להרים אירוע ברמה גבוהה מאוד", כשלקהל יש חלק אדיר בהשפעתו ובמעורבותו באירוע".
לעומת זאת, "AEW עדיין לא מצאו את הדבר אשר יבדיל אותם מ-WWE".
היכולת לספר את הסיפור מאחורי כל קרב נעדרה לטעמו.
הקרב אשר קיבל את הציון הנמוך ביותר לפי דעתו היה הקרב בין הדארק אורדר לבסט פרנדס, כשהעניק לו ציון של 5 כוכבים מתוך 10. לעומת זאת, קרב הסולם קיבל ממנו ציון של 9.5 כוכבים מתוך 10.
יומיים לאחר האירוע, דווח על ידי משטרת טלהסי שחגורת האליפות נגנבה מהלימוזינה של ג'ריקו בזמן שטייל.
בעקבות זאת, ג'ריקו פרסם סרטון "חקירה כלל עולמית" בחשבון האינסטגרם שלו וברשתות המדיה החברתית של AEW.
ב-4 בספטמבר, תחנת משטרת טלהסי דיווחה על כך שמצאה את חגורת האליפות.
לאחר מכן, נודע שג'ריקו ירשום הגנה על התואר נגד קודי באירוע Full Gear.
ב-4 בספטמבר, הקרב שתוכנן בין קני אומגה לג'ון מוקסלי באירוע All Out והתבטל, חודש ויתקיים באירוע Full Gear.
במהלך הראיון של אדם פייג' לאחר האירוע, הוא נקטע על ידי פאק, שאמר שהוא ישיג את נקמתו נגד פייג'.
קרב בין השניים נקבע לתוכנית הבכורה השבועית של הארגון, המוכרת בשם Dynamite; קרב שהיה אמור להתקיים באירוע Double or Nothing.
סדר הכניסות וההדחות בקרב הקזינו באטל רויאל
חמש מתאבקות פתחו את הקרב.
כל שלוש דקות נכנסה קבוצה של חמש מתאבקות.
הפוסטר הרשמי של האירוע בכיכובם של מגוון מתאבקים מידע ארגון All Elite Wrestling תאריך 5 בספטמבר 2020 עיר ג'קסונוויל, פלורידה אולם Daily's Place מספר צופים 700–750 סדרת אירועי שלם וצפה של AEWDouble or NothingAll Out(2020)Full Gear סדרת אירועי All Out2019All Out(2020)2021
(2020) All Out היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW).
האירוע נערך ב-5 בספטמבר 2020 באולם ה-Daily's Place בג'קסונוויל, פלורידה והוא היה האירוע השני בסדרת אירועי All Out.
האירוע היה אמור להיערך במרכז סירס בפרוורי שיקגו של הופמן אסטייטס, אילינוי כמו האירוע הקודם בסדרת אירועי All Out.
פריצקר הכריז על מצב חירום מ-9 במרץ; מצב שגרם לאיסור קיום אירועים המוניים עקב התפרצות מגפת הקורונה, שהשפיעה על המדינה.
במקום זאת, האירוע הועבר לאולם ה-Daily's Place שבג'קסונוויל, פלורידה, שבו התקיימו כל אירועי הארגון מאז חודש מרץ.
אחד עשר קרבות התנהלו באירוע, כולל שניים שהתקיימו במופע המקדים לאירוע.
בקרב המרכזי, ג'ון מוקסלי ניצח את MJF ושמר על אליפות העולם של AEW.
עוד ברשימת הקרבות, אורנג' קאסידי ניצח את כריס ג'ריקו בקרב מימוזה מייהם, FTR (קאש וילר ודקס הרווד) ניצחו את קני אומגה ואדם פייג' וזכו באליפות הזוגות של AEW, והיקארו שידה ניצחה את אלופת הנשים של NWA, ת'אנדר רוזה, ושמרה על אליפות הנשים של AEW בקרב בין ארגוני.
באוגוסט 2019, ארגון ההיאבקות All Elite Wrestling (AEW) ערך אירוע שלם וצפה בשם All Out.
הכרזה זו ביססה את המעמד של All Out כאירוע שנתי של AEW.
ב-5 בספטמבר, הארגון ערך ספיישל שטיח אדום ומופע מקדים לאירוע אשר נודע בשם "The Buy In", כששתי פעילויות אלו שודרו בערוץ היוטיוב של הארגון.
עוד באותו היום, רשת הטלוויזיה TNT שידרה תוכנית של שעה אשר נקראה Countdown to All Out, כשתוכנית זו גרפה כ-357 אלף צפיות.
האירוע היה אמור להתקיים במרכז סירס בפרוורי שיקגו של הופמן אסטייטס, אילינוי ב-5 בספטמבר 2020. עקב התפרצות מגפת הקורונה, מדינת אילינוי הכריזה על מצב חירום מ-9 במרץ.
על פי דיווח מטעם מגזין ההיאבקות Wrestling Observer Newsletter, שציין שמושל אילינוי, ג'יי.
פריצקר אסר על קיום אירועים המוניים וועידות המוניות עד להימצאות חיסון לנגיף.
בשל הנסיבות, ארגון ההיאבקות AEW הציג את מרבית תכניו ואירועי השלם וצפה שלו מאולם ה-Daily's Place שבג'קסונוויל, פלורידה, ללא קהל מאז הפרק של התוכנית השבועית Dynamite ב-18 במרץ.
למרות זאת, הארגון עשה שימוש במספר מתאבקי AEW וחברי צוות במטרה שיופיעו כקהל.
ב-21 באוגוסט, AEW החלו למכור מספר כרטיסים מוגבל לאירועים (כ-10 עד 15 אחוזים מתכולת האולם) אשר אפשרו לצופים לנכוח באירועיהם פעם נוספת, אף על פי שהצופים חולקו לקבוצות המכונות "קפסולות".
ב-29 באוגוסט, הארגון הודיע שהכרטיסים לאירוע All Out זמינים.
ב-29 ביולי בפרק של התוכנית Dynamite, המדורג ראשון בארגון, MJF, שלא הוצמד או הוכנע במהלך קריירת היחידים שלו, פתח בקמפיין בסגנון נשיאותי על מנת להפוך לאלוף העולם של AEW.
הוא אמר שהגיע הזמן למשמר חדש ולהחלפתו של המשמר הישן, כשהפנה את ההערה האחרונה אל ג'ון מוקסלי, שלטעמו כשל בהנהגת הארגון.
עוד אמר שהוא יהיה זה שינהיג את AEW למשך 25 השנים הבאות.
MJF סיים את נאומו בהצבת אתגר למוקסלי, שגם הוא לא הוצמד או הוכנע במהלך קריירת היחידים שלו, על אליפות העולם של AEW באירוע All Out.
מספר ימים לאחר מכן, נודע ש-MJF יתמודד מול המנצח בקרב על התואר בין מוקסלי למדורג חמישי, דארבי אלין, באירוע All Out.
ב-5 באוגוסט בפרק של התוכנית Dynamite, אף על פי ש-MJF תקף את מוקסלי בעזרת חגורת האליפות שלו, האחרון הגן בהצלחה על תוארו נגד אלין וכתוצאה מכך הקרב בין מוקסלי ל-MJF על התואר הפך רשמי לאירוע All Out.
ב-27 באוגוסט בפרק של התוכנית Dynamite, השניים היו במעמד חתימת החוזה לקרב ביניהם, כשהתניית הקרב הייתה שמוקסלי לא יוכל להשתמש במהלך הסיום שלו, ה-Paradigm Shift.
סעיף נוסף נוסף לחוזה על ידי מוקסלי, כך שעורך דינו של MJF, מארק סטרלינג, יהיה חייב להתמודד מול מוקסלי בשבוע שבא לאחר מכן ובמידה שהוא לא יעשה זאת, MJF לא יקבל את הקרב המובטח לו באירוע All Out.
שבוע לאחר מכן, סטרלינג התמודד מול מוקסלי והפסיד לו על מנת ש-MJF יקבל את הקרב על התואר.
בלילה השני של האירוע Fyter Fest, שנערך ב-8 ביולי, כריס ג'ריקו ניצח את אורנג' קאסידי.
אז, קאסידי ניסה להשיג קרב חוזר עם ג'ריקו, שלבסוף הסכים לכך לאחר שקאסידי תקף אותו מספר פעמים, בנוסף להריסת הג'קט הלבן של ג'ריקו בעזרת מיץ תפוזים אשר גרמה למילויו בכתמים.
לאחר דיון תחרותי בין השניים, שנוהל על ידי אריק בישוף, השניים התמודדו ביניהם בקרב חוזר ב-12 באוגוסט בפרק של התוכנית Dynamite, שבו קאסידי ניצח.
שבוע לאחר מכן, ג'ריקו אמר שמאחר שהם נמצאים בשוויון, הם יהיו חייבים לקיים קרב אחד נוסף אשר יקבע את המנצח בעימות ביניהם.
כתוצאה מכך, הוא איתגר את קאסידי לקרב מימוזה מייהם באירוע All Out, שהמנצח בו יקבע על ידי הצמדה, הכנעה או זריקה של היריב אל תוך מכל מימוזה.
לאחר שקאסידי נענה בחיוב לאתגר זה, הוא הותקף על ידי ג'ריקו וחברי קבוצת The Inner Circle.
ב-22 באוגוסט בפרק של התוכנית Dynamite, אלופת הנשים של NWA, ת'אנדר רוזה, הופיעה לראשונה ב-AEW ואף איתגרה את היקארו שידה לקרב על אליפות הנשים של AEW באירוע All Out, בטענה שהיא רצתה להביא מעט כבוד למחלקת הנשים של AEW.
חמישה ימים לאחר מכן בתוכנית, הקרב בין השתיים הפך לרשמי.
ב-22 באוגוסט בפרק של התוכנית Dynamite, נודע שארבעה צמדים ישתתפו בקרב גונטלט זוגות בפרק של השבוע הבא והוא יקבע את הצמד אשר יאתגר את אלופי הזוגות של AEW, קני אומגה ואדם פייג', לקרב על אליפות הזוגות של AEW באירוע All Out.
ב-27 באוגוסט בתוכנית, המדורגים ראשונים בדירוג, FTR (קאש וילר ודקס הרווד), ניצחו בקרב הגונטלט לאחר שהדיחו את המדורגים שניים בדירוג, בסט פרנדס (צ'אק טיילור וטרנט) וכתוצאה מכך ניתנה להם ההזדמנות להתחרות על חגורות האליפות באירוע All Out.
המדורגים רביעיים בדירוג, הנטורל נייטמרס (דאסטין רודס ו-QT מרשל) והמדורגים במקום השלישי בדירוג, היאנג באקס (מאט ג'קסון וניק ג'קסון) השתתפו גם כן בקרב הגונטלט.
במהלך הקרב, אדם פייג' בגד ביאנג באקס לאחר שמנע מניק ג'קסון להיחלץ לעזרת אחיו, מאט, ובעקבות זאת גרם להם להיות מודחים מהקרב.
בתגובה, היאנג באקס סילקו את פייג' מקבוצת האליט.
ב-27 באוגוסט בפרק של התוכנית Dynamite, קרב הקזינו באטל רויאל נקבע לאירוע, כשהמנצח בו יקבל קרב עתידי על אליפות העולם של AEW.
באותה התוכנית, דארבי אלין, לאנס ארצ'ר, בריאן קייג', ריקי סטארקס, פנטה אל זרו M, ריי פיניקס, הבוצ'ר, הבלייד ואדי קינגסטון היו תשעת המשתתפים הראשונים שהוכרזו לקרב.
ב-2 בספטמבר בפרק של התוכנית Dynamite, אוסטין גאן, בילי, ג'ייק הייגר, סנטנה ואורטיז, שון ספירס, בסט פרנדס (צ'אק טיילור וטרנט) הוכרזו גם הם לקרב.
ארבעת המשתתפים האחרונים נחשפו באירוע עצמו.
+ אישיויות אחרות על המסך תפקיד: שם:צוות השידור באנגליתג'ים רוס (אירוע)טוני שיבאני (אירוע)אקסקליבר (מופע מקדים + אירוע)טאז (מופע מקדים)צוות השידור בספרדיתאלכס אבראנטסווילי אורבינהצוות השידור בגרמניתגונטר זאפףמייק ריטרצוות השידור בצרפתיתאלן מיסטרנגלונורברט פיילןכרוזג'סטין רוברטסשופטיםאובריי אדוארדסברייס רמסבורגמייק פוסיפול טרנרריק קנוקסמראייןאלכס מארווז
בקרב הראשון של המופע המקדים ג'ואי ג'נלה (שלווה לקרב על ידי סוני קיס) התמודד מול סרפנטיקו (שלווה לקרב על ידי לות'ר).
ג'נלה ניצח בקרב לאחר שביצע על סרפנטיקו את מהלך האלבו דרופ מהחבל העליון.
בקרב השני, פרייבט פארטי (אייזיאה קאסידי ומארק קוון) התמודדו בקרב זוגות מול הדארק אורדר (אלכס ריינולדס וג'ון סילבר).
פרייבט פארטי השיגו את הניצחון בקרב לאחר שקאסידי הצמיד את סילבר.
האירוע עצמו נפתח בקרב Tooth and Nail בין בריט בייקר (שלוותה לקרב על ידי רבל) לביג סוול.
הקרב בין השתיים התקיים בסגנון קולנועי במרפאת השיניים של בייקר.
בסיום, סוול שמה מסיכת גז צחוק על פניה של בייקר, מה שהוביל לאובדן הכרה של האחרונה, וכתוצאה מכך סוול ניצחה בקרב.
בקרב השני, היאנג באקס (מאט ג'קסון וניק ג'קסון) התמודדו בקרב זוגות מול ג'וראסיק אקספרס (ילד הג'ונגל ולוצ'סאורוס).
בסיום, האחים ג'קסון ביצעו על ילד הג'ונגל את מהלך הסיום המשותף שלהם, ה-BTE Trigger, ולאחר מכן מאט ג'קסון הצמיד את האחרון לניצחון.
הקרב שבא לאחר מכן היה קרב קזינו באטל רויאל אשר קבע את הטוען לכתר הבא לאליפות העולם של AEW.
לאנס ארצ'ר ניצח בקרב הקזינו באטל רויאל לאחר שהדיח אחרון את אדי קינגסטון.
אז, התקיים קרב חוקי ברוקן בין מאט הארדי לסמי גווארה.
החוקים היו בסגנון חוקי מי שעומד אחרון, שבו המנצח יקבע לאחר שיריבו לא יוכל לקום לספירת עשר של השופט.
כמו כן, ספירות יתרחשו בכל מקום, לא תתקבל תוצאת שוויון, ובמידה שהארדי היה מפסיד את הקרב, הוא היה מוכרח לעזוב את AEW.
במהלך מחצית הקרב, הארדי וגווארה נפלו יחדיו מבימה מתרוממת ניידת אל תוך שולחן שהונח על הקרקע, תוך כדי שראשו של הארדי ספג מכה מן הקרקע אשר גרמה לו לאבד את הכרתו.
הקרב ישירות בוטל, אך לאחר מכן התחדש לאחר החלטת השופטת, אובריי אדוארדס.
הארדי וגווארה טיפסו על אחד הפיגומים בכניסה לאולם, כשהאחרון נפל ממנו אל בימה קרובה.
גווארה לא קם לספירת עשר של השופטת, מה שהוביל לניצחונו של הארדי בקרב.
בקרב הבא, היקארו שידה הגנה על אליפות הנשים של AEW נגד ת'אנדר רוזה.
בסיום, שידה ביצעה על רוזה את מהלך ה-Running Knee שסייע לה להשיג את הניצחון, שהקנה לה הגנה מוצלחת על התואר.
בקרב שבא לאחר מכן, הדארק אורדר (ברודי לי, קולט קבנה, איוול אונו וסטו גרייסון) התמודדו בקרב ארבעה נגד ארבעה מול מאט קרדונה, סקורפיו סקיי והנטורל נייטמרס (דאסטין רודס ו-QT מרשל) (שלוו לקרב על ידי אלי וברנדי רודס).